สวัสดีค่ะ หนูอายุ 34 ปี อยากปรึกษาคุณ คือ ตอนนี้ หนูมีอาการปวดท้อง บริเวณ ด้านซ้าย ลงมาจากลิ้นปี่หน่อยนึงอ่ะค่ะ นั่งทำงาน จะรู้สึกปวดๆ แน่นๆ อึดอัด จุก ขึ้นลำคอ แต่หากเดิน หรือ ยืนจะไม่เปน บางทีนอนราบก็จะรู้สึกปวดตุบๆ ตอนนี้เครียดมากเลยค่ะกลัวเป็นมะเร็งกระเพราะ กับ มะเร็วลำไส้ค่ะ เป็นคนไม่ถ่ายทุกวันค่ะ 2-3 วันถ่ายที แต่จากการดูไม่มีเลือดปน สีปกติ ซึ่งก่อนหน้านี้ 4-5 เดือน มีอาการท่องผูก ถ่ายเปนเลือด เลยปรับเปลี่ยนการกิน โดยกินน่ำเยอะ ขึ้นขับถ่ายเลยดีขึ้นค่ะ / ขอบล่วงหน้านะคะ สำหรับคำตอบ
สวัสดีค่ะ @ จากที่เล่ามาน่าจะเป็นอาการของกระเพาะอาหารอักเสบนะคะ ซึ่งสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้น @ส่วนอาการที่จะสงสัยมะเร็งเกี่ยวกับทางเดินอาหารได้แก่ น้ำหนักลดลงมาก เบื่ออาหาร ขับถ่ายอุจจาระแบบท้องผูกสลับท้องเสีย ถ่ายอุจจาระลำเล็กลง ถ่ายเป็นเลือด เป็นต้น @โดยทั่วไปการรักษาโรคกระเพาะอาหารอักเสบ นอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะ @ส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะ @หากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ